اللہ الصمد

اللہ الصمد اردو زبان میں خورشید ناظر کی توحید باری تعالی پر محکم دلائل پر مبنی تصنیف ہے
اس سے پہلے خورشید ناظر کی اکثر کتب جن کا موضوع حمد و نعت ہے شاعری کی زبان میں ہیں اگرچہ ان میں بھی بہت تنوع ہے بالخصوص غیر منقوط حمد و نعت اور صنعت توشیح وغیرہ میں الگ پہچان رکھتے ہیں( آپ کی تنقید اور سفر ناموں کی صورت میں نثر میں بھی تصنیفات ہیں) یہ پہلی کتاب نثر میں قدرت کی شان کبریائی پر شائع ہوئی جو موضوع کی انفرادیت کے لحاظ سے الگ مقام رکھتی ہے یہ سب تصنیفات ان کی قلبی انسیت و محبت اور انتھک محنت کا نتیجہ ہے لیکن اس کتاب میں جس انوکھے اور دل پزیر انداز میں حمد کی گئی ہے اس کی مثال نہیں ملتی یوں لگتا ہے جیسے مصنف کے ذہن ودہن کو مشک وعنبر سے دھو کر اس خدمت کے لیے مخصوص کیا گیا ہو جملے جملے میں عشق کا بیکراں سمندر ابھرتا دکھائی دیتا ہے ایسے معلوم ہوتا ہے لفظوں کو لایا نہیں گیا بلکہ کیف و مستی اور جذب کے آخری درجہ میں لا کر پرویا گیا ہے ہر ہر سطر سے قاری کو بیک وقت خدا کی ذات کا عرفان اور عشق محبت کے دریا ملیں گی اور ان کا سینہ معرفت الہی روشن و منور ہو تا چلا جائے گا۔

 نمونہ کتاب 
 یہ کائنات لامحدود انظم کا مجموعہ ہے اور ہر نظام اسی قادر مطلق کے دیے گئے حکم کی تعمیل میں اپنا کردار ادا کر رہا ہے اس میں یہ طاقت نہیں کہ وہ اللہ کے حکم سے سر مو انحراف کر سکے اور یہ سلسلہ اس وقت تک جاری رہے گا جب تک اس کا تخلیق کار اسے تعمیل کا پابند رکھے گا زمین، چاند، سورج ،ستارے اور سیارے اپنے اپنے راستے پر چلنے کے پابند ہیں ان میں یہ طاقت ہرگز ہرگز نہیں کہ اللہ کے مقرر کردہ راستے سے ذرہ بھر بھی ہٹ کر چلیں یہ وہ نظام ہے جو ہمیں بہت بڑا نظام نظر آتا ہے لیکن حقیقت یہ ہے کہ اس سے بھی کئی گنا بڑے نظام کائنات میں اپنی حدود میں رہ کر اپنا سفر طے کر رہے ہیں اور جب قادر مطلق انھیں اپنا سفر طے کرنے سے روکے گا یہ سب کچھ لمحہ بھر میں ختم ہو کر رہ جائے گا  اللہ الصمد خورشید ناظر صفحہ 201
 کتاب کی انفرادیت 
اللہ الصمدکی خصوصیات میں نمایاں شے اللہ کریم کی ذات والا صفات اس کی عظمت و قوت اس کی شان اور کامل قدرت کی لامحدود جہات کو انسانی عقل کے مطابق سمیٹنے کی ایک کوشش ہے یہ وہ لا محدود صفات ہیں جن کا قدرت کااحاطہ ممکن نہیں اللہ الصمد، خورشید ناظر، اردو مجلس بہاولپورپندرہ روزہ حقیقت ،یکم تا پندرہ جنوری 2025ء بہاولپور پاکستان
 تصانیف 
اللہ الصمد کے علاوہ نعتیہ شاعری پر مشتمل اورتنقید پر کتابیں شائع ہو چکی ہیں
 1۔ کلام فرید اور مغرب کے تنقیدی رویے
 2خواجہ فرید کی کافیوں میں قوافی کافنی جائزہ
 3۔بلغ العلی بکمالہ(منظوم سیرت النبی ﷺ مکمل)
 4منظوم شرح اسماءالحسنی
 5۔ہرقدم روشنی (سفر نامہ حج )
 6۔پانچ درسی کتب
 7۔حسنت جمیع خصالہ (حضرت محمد ﷺ کے پاک ناموں کی منظوم شرح)
 8۔وللہ الحمد (غیر منقوط حمدیہ کلام)
 9۔توشیح اسمائےمحمدﷺ۔
 10۔ہرقدم روشنی
 11۔کشف الدجی بجمالہ (آزاد ہیئت میں لکھی گئی اولین سیرتِ پاک)
 12۔توشیح اسماء الحسنٰی
 13۔حمد الٰہ و مدح محمدﷺ(غیر منقوط نعتیہ کلام)
 14۔ملاک و محور عالم محمدﷺ (غیر منقوط نعتیہ مجموعہ کلام)
 15۔مالک عالم سرور عالم غیر منقوط مجموعہ حمد و نعت
 مزید دیکھیے 
خورشید ناظر لائبریری
 حوالہ جات 

زمرہ:اسلامی ادب